CELEX: C2005/217/50
Language: sl
Date: 2005-09-03 00:00:00
Title: Zadeva C-239/05: Predlog za sprejem predhodne odločbe na podlagi sodbe hof van beroep te Brussel z dne 30. maja 2005 v zadevi B.V.B.A. Management, Training en Consultancy proti Bureau Benelux des marques

3.9.2005   
            
            
               SL
            
            
               Uradni list Evropske unije
            
            
               C 217/25
            
         Predlog za sprejem predhodne odločbe na podlagi sodbe hof van beroep te Brussel z dne 30. maja 2005 v zadevi B.V.B.A. Management, Training en Consultancy proti Bureau Benelux des marques
   (Zadeva C-239/05)
   (2005/C 217/50)
   Jezik postopka: nizozemščina
   
      Hof van beroep te Brussel je s sodbo z dne 30. maja 2005 v zadevi B.V.B.A. Management, Training en Consultancy proti Bureau Benelux des marques, ki jo je sodno tajništvo prejelo dne 3. junija 2005, Sodišču Evropskih skupnosti predložil predlog za sprejem predhodne odločbe.
   Hof van beroep te Brussel predlaga Sodišču, naj odloči o naslednjih vprašanjih:
   
               1.
            
            
               Ali mora urad za znamke pri pregledu vseh upoštevnih dejstev in okoliščin, ki bi lahko prišle v poštev kot absolutni razlog za zavrnitev, v svoji začasni in končni odločbi o prijavi navesti sklep, ki ga izpelje ločeno za vsakega izmed proizvodov in storitev za katere je vložena zahteva za varstvo znamke?
            
         
               2.
            
            
               Ali so lahko upoštevna dejstva in okoliščine, ki jih mora sodišče upoštevati v primeru tožbe proti odločbi urada za znamke, različna zaradi časa, ki je potekel med dvema datumoma odločb ali pa je to sodišče dolžno upoštevati samo dejstva in okoliščine, ki so bile podane v trenutku odločanja urada za znamke?
            
         
               3.
            
            
               Ali predstavlja razlaga, ki jo je podalo Sodišče v sodbi v zadevi Postkantoor (1), oviro za to, da bi se pravila o sodni pristojnosti razlagala v tem smislu, da temu sodišču preprečujejo, da bi upoštevalo spremenjena dejstva in okoliščine ali da se izreče o razlikovalni sposobnosti znamke za vsakega izmed proizvodov in storitev posebej?
            
         
      (1)  Sodba Sodišča z dne 12. februarja 2004 v zadevi Koninklijke KPN Nederland (C-363/99, Recueil, str. I-1619).